Podlitiek: Ngobeni waai en Lana dink Cyril is fraai | Maroela Media
Lana Marks saam met pres. cyril Ramaphosa.
Die siklus van weeklikse nuus is in 'n sekere sin te vergelyke met die lewenssirkel waarvan Mufasa vroegoggend vir Simba vertel in die Disney-treffer The Lion King juis omdat Podlitiek nog kon onthou hoe nuwe politieke verwikkelinge die nuussiklus geskud het, net om later ten volle weg te sink, en te verdrink in die ewig vollerwordende oseaan van nuus, menings, verwikkelings, en opinies.
Een so 'n storie wat Podlitiek se aandag getrek het, was die aansluiting van Funzi Ngobeni, wat verlede week nog vir die DA bemarking gedoen het, by Herman Mashaba se The People's Dialogue‑party. Hoe opgewonde was DA-ondersteuners nie toe Mashaba onder hul vlag burgemeester van Johannesburg geword het nie? En nou het daarvan, soos Eugene Marais dit stel, maar stof en as oorgebly. Podlitiek wonder oor die groei van Mashaba se party, en die kanse wat hierdie party in die toekoms kan hê binne die skommelings van die Suid-Afrikaanse politieke arena.
'n Volgende storie, waarvan die lewenssiklus nog maar in sy beginfase is, is die Amerikaanse ambassadeur na Suid-Afrika, Lana Marks, se vaste oortuiging dat pres. Cyril Ramaphosa se beleid oor onteiening sonder vergoeding eintlik nie so sleg vir Suid-Afrikaners is nie, juis omdat sy 'n gesprek met die president gehad het. Sy beskryf haarself as tevrede, juis omdat sy die waarborg ontvang het dat geen openbare eiendom onteien sal word nie. Podlitiek meen dat sy maar net die diplomatiese speletjie wil speel, maar is nie oortuig van haar oortuiging nie…
Podlitiek beweeg dan aan na die situasie wat tans posvat in Suid-Afrika se wetgewers. In die Oos-Kaap is die EFF se lede in die provinsiale wetgewer gevra om die lokaal te verlaat omdat hulle oorpakke aangehad het, en in Kaapstad by die nasionale wetgewer is John Steenhuisen verbied om die wetgewer te betree. Podlitiek wonder waarom hierdie strukture in die eerste plek bestaan, juis omdat die waarde van hierdie strukture bevraagteken moet word selfs deur optimiste.
Daar is goed wat 'n mens maar kan mis, maar Podlitiek is nie so 'n ding nie…
So Lana Marks stook hom in sy kwaad, nou byt hy seker éérs die stang vas. Dat die ambassadeur van die VSA dit nogal kan doen. Sies man!
Ek wonder of die VSA ambassadeur eiendomsreg en die implikasies van die miskenning daarvan verstaan. Sy kort 'n wegbreek – naweek Zim toe vir bietjie blootstelling.
marks gaan le jou eier in vsa, hulle sal daar dalk jou glo
Die tannie se mening is mos nou teenstrydig met dit wat die VSA se Minister van Buitelandse Sake verlede week gese het.
Wys bietjie vir Lana van al die plaasmoorde wys haar die gruwelike fotos, kinders wat verkrag en vermoor word, duidelik was die pot heuning uitgehaal om haar mond te smeer.